Tiltale for overtrædelse af straffelovens § 119, stk. 1, jf. § 81, nr. 7, subsidiært § 266, jf. 81, nr. 7
Ret: Retten på Frederiksberg (1. instans)
Faggruppe: Straffesag — Almindelig domsmandssag
Sagsemner: Liv og legeme;
Personlig frihed, fred og ære;

/

Retten på Frederiksberg

Udskrift af dombogen

D O M

afsagt den 9. februar 2010

Rettens nr. 2-1864/2009
Politiets nr. 0108-70311-00269-08

Anklagemyndigheden
mod
Tiltalte
CPR nr. (Født 1986)

Der har medvirket domsmænd ved behandlingen af denne sag.

Anklageskrift er modtaget den 19. marts 2009.

Tiltalte er tiltalt for

overtrædelse af straffelovens § 119, stk. 1, jf. § 81, nr. 7, subsidiært §
266, jf. 81, nr. 7,
ved den 4. oktober 2008 kl. 23.32 i et debatforum på internettet med trussel
om vold at have overfaldet medlem af Folketinget Person, idet tiltal-te skrev:
"Helle for at skyde hende" og lad mig skyde den klamme rynke-fjæ-sede
gamle kælling en gang for alle!", hvilket var egnet til hos nogen at frem-
kalde alvorlig frygt for eget eller andres liv, helbred eller velfærd.

Påstande

Anklagemyndigheden har nedlagt påstand om fængselsstraf.

Tiltalte har erkendt at have skrevet som anført i anklageskriftet, men har
nægtet sig skyldig, idet hun har gjort gældende, at hun ikke har haft forsæt til
at fremsætte trusler.

Sagens oplysninger

Der er under hovedforhandlingen i sagen afgivet forklaring af tiltalte.
Forkla-ringen gengives ikke, jf. retsplejelovens § 33a.

Der er af kriminalforsorgen foretaget en personundersøgelse vedrørende til-
talte.

Std 75284



/

Side 2/3

Tiltalte har om sine personlige forhold forklaret, at hun har påbegyndt en ud-
dannelse som social- og sundhedsassistent. Hun ønsker senere at blive syge-
plejerske. Hun bor hos sine forældre. Hendes lejlighed er blevet solgt på
tvangsauktion.

Tiltalte er ikke straffet af betydning for sagen.

Rettens begrundelse og afgørelse

Det kan som ubestridt lægges til grund, at tiltalte har fremsat de i anklagesk-
riftet angivne udtalelser rettet mod Person på et debatforum på Face-book.

Udtalelserne er ikke fremsat direkte over for Person, men i et grup-
pechatrum, der er tilgængeligt for alle. Retten finder derfor, at udtalelserne er
af så indirekte karakter, at der ikke foreligger en overtrædelse af straffelo-
vens § 119, stk. 1.

Retten finder, at udtalelserne har et indhold, der egnet til hos nogen at frem-
kalde alvorlig frygt for eget eller andres liv, helbred eller velfærd, hvilket til-
talte har måttet indse. Tiltalte findes derfor skyldig i overtrædelse af straffe-
lovens § 266, jf. § 81, nr. 7.

Straffen fastsættes til fængsel i 20 dage, jf. straffelovens § 266, jf. § 81, nr. 7.

Straffen skal ikke fuldbyrdes, hvis tiltalte overholder de betingelser, som er
angivet nedenfor, jf. straffelovens § 56, stk. 2. Retten har herved lagt vægt på
tiltaltes gode personlige forhold og den siden gerningstidspunktet forløbne
tid.

Thi kendes for ret:

Tiltalte skal straffes med fængsel i 20 dage.

Straffen skal ikke fuldbyrdes, hvis tiltalte overholder følgende betingelser:

Tiltalte må ikke begå noget strafbart i en prøvetid på 1 år fra endelig
dom.

Tiltalte skal være under tilsyn af Kriminalforsorgen i prøvetiden.

Tiltalte skal betale sagens omkostninger.



/

Side 3/3

Dommer



/